Vi bodde en uke i pias flotte hus bare en rusletur unna rolige og oversiktelige Cala Major. Vi er en familie med to barn på 2,5 og 5 år, de slo seg fort ned og lekte med alle lekene som fulgte med leiligheten. Området rundt huset er svært fredelig og stille. Kort vei å gå til stranden, gikk helt fint å bære vognen opp og ned trappene som fører ned til hovedveien, litt ekstra trim har vi bare godt av ;) en liten omvei så kan man også komme seg opp og ned via en bakke. Selve huset til pia var godt utstyrt med alt vi trengte av husholdningsartikler, og ekstra sengetøy og håndduker, samt strandhåndklær og strandleker. Godt utstyrt kjøkken. Vi måtte passe godt på minste gutten med den svært åpne trappeløsningen i huset, så vær litt obs der. Stranden i Cala major er oversiktelig og fin, tilbrakte noen soldager der til tross for at det fremdeles er tidlig vår. Det virker som Cala major har et stort problem med hundeeiere som ikke plukker opp etter hundene sine, ligger hundebæsj alle veier, inkludert på stranden. Så verdt å se seg litt godt for. Busstur til Palma tar ca 20 minutter, linje 3 går hele tiden. Vi besøkte akvariet som var veldig kjekt for små og store, og tok toget til sóller og Port de Sóller, en tur som virkelig anbefales! Oppsummert har vi hatt en veldig flott tur med pia sitt nydelige hus som base. Takk for oss!